
      Bucureşti, 04.02.2020
                                                                    AVIZ
         asupra proiectului de Lege privind aprobarea 
       Programului de susţinere a crescătorilor de suine din rasele Bazna şi/sau Mangaliţa 
    pentru activitatea de reproducţie
În conformitate cu prevederile art. 94 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege privind aprobarea Programului de susţinere a crescătorilor de suine din rasele Bazna şi/sau Mangaliţa pentru activitatea de reproducţie, transmis cu adresa nr. PL-x 640 din 4 decembrie 2019, înregistrată sub nr. 4c-1/247                       din 5 decembrie 2019. 
Senatul, în calitate de primă Cameră sesizată, a adoptat iniţiativa legislativă                    în şedinţa din 2 decembrie 2019.
Conform prevederilor art. 75 din Constituţia României, republicată,                                   şi ale art. 91 alin. (9) pct. 1 din Regulamentul Camerei Deputaţilor, republicat,                           Camera Deputaţilor este Cameră decizională. 

Potrivit reglementărilor art. 61 din Regulamentul Camerei Deputaţilor, republicat, membrii Comisiei au dezbătut iniţiativa legislativă menţionată mai sus pe parcursul mai multor şedinţe, dezbaterile finalizându-se în şedinţa din 4 februarie 2020.
Membrii Comisiei au examinat proiectul de lege supus avizării, expunerea de motive, avizul negativ al Consiliului Legislativ, transmis cu adresa nr. 889                                  din 18 octombrie 2019 și avizul favorabil al Consiliului Economic și Social, cu propuneri de modificare, transmis cu adresa nr. 5233 din 10 octombrie 2019.
Cu prilejul dezbaterilor, membrii Comisiei pentru politică economică, reformă                  şi privatizare au constatat faptul că inițiativa legislativă nu se justifică întrucât reglementările propuse ar fi trebuit introduse sub forma unor intervenţii legislative de modificare şi/sau completare a actulului normativ de bază, respectiv, Legea nr. 195/2018 privind aprobarea Programului de susținere a crescătorilor de suine pentru activitatea de reproducție, cu modificările și completările ulterioare, în scopul respectării                    principiului unicităţii reglementării în materie, în aplicarea dispozițiilor art. 14 din                Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare.
Faţă de considerentele menționate mai sus, membrii Comisiei pentru politică economică, reformă şi privatizare au hotărât, cu majoritate de voturi (o abținere),                                      avizarea nefavorabilă a iniţiativei legislative.
În raport cu obiectul şi conţinutul său, proiectul de lege face parte din categoria                 legilor ordinare.

